Diari Oficial de la Generalitat Valenciana


Sumari del DOGV 4605, del 10-10-2003 (2003/10391)

DECRET 200/2003, de 3 d'octubre, del Consell de la Generalitat, que modifica l'article 2 del Decret 186/2002, de 19 de novembre, del Consell de la Generalitat, pel qual es crea la Comissió Delegada del Govern per al Desenvolupament Sostenible de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/10/03/200/dof/vci/html**

### Dades del document

Número de DOGV
:   4605

Data del DOGV
:   10-10-2003

Secció del DOGV
:   I. DISPOSICIONS GENERALS

Número del document
:   2003/10342


Data del document
:   03-10-2003

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * legislació
    * desenvolupament sostenible
    * organització administrativa

DECRET 200/2003, de 3 d'octubre, del Consell de la Generalitat, que modifica l'article 2 del Decret 186/2002, de 19 de novembre, del Consell de la Generalitat, pel qual es crea la Comissió Delegada del Govern per al Desenvolupament Sostenible de la Comunitat Valenciana. [2003/X10771]
  
Mitjançant Acord de 16 de juliol de 2002, el Consell de la Generalitat va aprovar el document base per a l'adopció de l'estratègia per al desenvolupament sostenible de la Comunitat Valenciana. En aquest es preveu que la direcció del projecte serà exercida per una Comissió Delegada del Govern.
  
En compliment de l'anterior, amb data 19 de novembre, el Consell de la Generalitat va aprovar el Decret 186/2002, pel qual es crea la Comissió Delegada del Govern per al Desenvolupament Sostenible de la Comunitat Valenciana, modificat pel Decret 143/2003, d'1 d'agost.
  
D'acord amb l'organització de l'administració de la Generalitat, establida pel Decret 7/2003, de 21 de juny, del president de la Generalitat, pel qual s'assignen a la nova Conselleria de Territori i Habitatge les competències en matèria de planificació i ordenació del territori, medi ambient i habitatge, i de conformitat amb el que preveu l'article 30 de la Llei 5/1983, de 30 de desembre, de Govern Valencià, en la redacció donada per la Llei 1/2002, de 26 de febrer, a proposta del conseller de Territori i Habitatge i després de la deliberació del Consell de la Generalitat, en la reunió del dia 3 d'octubre de 2003,
  
DECRETE
  
Article únic
  
Es modifica l'article 2 del Decret 186/2002, de 19 de novembre, del Consell de la Generalitat, pel qual es va crear la Comissió Delegada del Govern per al Desenvolupament Sostenible de la Comunitat Valenciana, que queda redactat de la manera següent:
  
«Article 2. Composició de la Comissió Delegada del Govern per al Desenvolupament Sostenible de la Comunitat Valenciana
  
La Comissió estarà integrada pels membres següents:
  
- El titular de la conselleria de Territori i Habitatge, que la presidirà.
  
- El titular de la conselleria d'Economia, Hisenda i Ocupació.
  
- El titular de la conselleria d'Infraestructures i Transport.
  
- El titular de la conselleria d'Indústria, Comerç i Turisme.
  
- El titular de la conselleria de Benestar Social.
  
Podran formar part de la Comissió els altres consellers que en cada cas el president designe en funció dels temes que s'hagen de tractar.
  
El titular de la conselleria d'Indústria, Comerç i Turisme exercirà les funcions de secretari de la Comissió Delegada del Govern per al Desenvolupament Sostenible de la Comunitat Valenciana».
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 3 d'octubre de 2003
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,


Còpia Permalink ELI